CELEX: 22012D0134
Language: mt
Date: 2012-07-13 00:00:00
Title: Deċiżjoni tal-Kumitat Konġunt taż-ŻEE Nru 134/2012 tat- 13 ta’ Lulju 2012 li temenda l-Anness XIII (Trasport) tal-Ftehim dwar iż-ŻEE

8.11.2012   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 309/15
               
            DEĊIŻJONI TAL-KUMITAT KONĠUNT TAŻ-ŻEE
      Nru 134/2012
      tat-13 ta’ Lulju 2012
      li temenda l-Anness XIII (Trasport) tal-Ftehim dwar iż-ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat permezz tal-Protokoll li jaġġusta l-Ftehim dwar iż-Żona Ekonomika Ewropea, minn hawn ’il quddiem imsejjaħ “il-Ftehim”, u b’mod partikolari l-Artikolu 98 tiegħu,
      Billi:
      
                  (1)
               
               
                  L-Anness XIII tal-Ftehim kien emendat bid-Deċiżjoni tal-Kumitat Konġunt taż-ŻEE Nru 113/2012 tal-15 ta’ Ġunju 2012 (1).
               
            
                  (2)
               
               
                  Ir-Regolament tal-Kummissjoni (UE) Nru 72/2010 tas-26 ta’ Jannar 2010 li jistabbilixxi proċeduri għal spezzjonijiet mill-Kummissjoni fil-qasam tas-sigurtà tal-avjazzjoni (2) ġie inkorporat fil-Ftehim bid-Deċiżjoni tal-Kumitat Konġunt taż-ŻEE Nru 75/2010 (3).
               
            
                  (3)
               
               
                  Bil-ħsieb li tiġi żgurata l-applikazzjoni omoġenea tar-Regolament (UE) Nru 72/2010 madwar iż-Żona Ekonomika Ewropea kollha, l-Anness XIII għandu jiġi emendat sabiex jiffaċilita l-kooperazzjoni bejn il-Kummissjoni u l-Awtorità tas-Sorveljanza tal-EFTA,
               
            ADOTTA DIN ID-DEĊIŻJONI:
      Artikolu 1
      Il-Punt 66hc (ir-Regolament tal-Kummissjoni (UE) Nru 72/2010) tal-Anness XIII tal-Ftehim għandu jiġi emendat kif ġej:
      
                  1.
               
               
                  L-adattament eżistenti għandu jiġi nnumerat bħala adattament (a).
               
            
                  2.
               
               
                  L-adattament li ġej għandu jiżdied wara l-adattament (a):
                  
                              “(b)
                           
                           
                              Dan li ġej għandu jiġi miżjud fl-Artikolu 6(2):
                              ‘Fl-ispezzjonijiet rispettivi, il-Kummissjoni tista’ ssejjaħ lill-awdituri nazzjonali elenkati mill-Istati EFTA u l-Awtorità tas-Sorveljanza għall-EFTA tista’ ssejjaħ lill-awdituri nazzjonali elenkati mill-Istati Membri tal-UE.
                              Fl-ispezzjonijiet rispettivi, il-Kummissjoni u l-Awtorità tas-Sorveljanza għall-EFTA jistgħu jistiednu lil xulxin biex jipparteċipaw bħala osservaturi.’ ”
                           
                        
            Artikolu 2
      Din id-Deċiżjoni għandha tidħol fis-seħħ fl-14 ta’ Lulju 2012, sakemm in-notifiki kollha taħt l-Artikolu 103(1) tal-Ftehim ikunu saru lill-Kumitat Konġunt taż-ŻEE (*).
      Artikolu 3
      Din id-Deċiżjoni għandha tiġi ppubblikata fis-Sezzjoni taż-ŻEE u fis-Suppliment taż-ŻEE ta’ Il-Ġurnal Uffiċjali tal-Unjoni Ewropea
      
      
         Magħmul fi Brussell, it-13 ta’ Lulju 2012.
         
            
               Għall-Kumitat Konġunt taż-ŻEE
            
            
               Il-President
            
            Atle LEIKVOLL
         
      
      
         (1)  ĠU L 270, 4.10.2012, p. 37.
      
         (2)  ĠU L 23, 27.1.2010, p. 1.
      
         (3)  ĠU L 244, 16.9.2010, p. 32.
      
         (*)  L-ebda rekwiżiti kostituzzjonali ma huma indikati.